Koosta eestikeelsetest uudistest pealkiri, pakkudes ainult lühikest kokkuvõtet. Vasta ainult eesti keeles.
## Tekst:

Ameerika mäesuusataja Mikaela Shiffrin alustas hooaega kahe MK-etapivõiduga järjest, teenides esikoha ka teisel Levil peetud slaalomis.
Erinevalt laupäevast asus Shiffrin pühapäeval esikohale juba esimese laskumise järel ja edestas kahe sõidu summas šveitslannat Wendy Holdeneri 0,28 sekundiga.

Teist võistlust järjest mahtus pjedestaalile ka slovakitar Petra Vlhova (+0,68), kelle kannul mahtusid esikuuikusse veel sakslanna Lena Dürr (+0,97), rootslanna Sara Hector (+1,42) ja horvaaditar Leona Popovic (+1,62).

Shiffrinist sai esimese mäesuusataja pärast kaasmaalast Bode Millerit, kes alustanud hooaega kahe MK-etapivõiduga järjest. Miller suutis seda 2003. ja 2004. aastal. Viimasena naisena tuli sellise saavutusega toime 1993. aastal austerlanna Anita Wachter.

Tuleb siiski mainida, et enamikel hooaegadel ei ole kaks esimest etappi ühel ja samal distsipliinil ning pealegi veel samas kohas. Järgmine slaalomivõit oleks Shiffrinile MK-sarjas juubelihõnguline ehk hetkel on tal koos 49 esikohta.
## Pealkiri:

user
Shiffrin valitses Levi nõlvi ka pühapäeval
assistant